C 214/132
SL
Uradni list Evropske unije
16.6.2023
četrtek 19. januarja 2023
75. se zaveda, da pozivi k večji preglednosti ne smejo privesti do manjše zaščite legitimnih finančnih interesov strank ter da jih mora biti mogoče umestiti v obstoječe pravne okvire in strukturo varstva podatkov; 76. poziva predstavnike banke, naj začnejo tesneje sodelovati Parlamentom, zlasti v zvezi z nadzorom nad finančnimi dejavnostmi; 77. je zaskrbljen, da cilji iz strategije za raznolikost in vključevanje za obdobje 2018–2021 niso bili v celoti doseženi; poziva EIB, naj si odločno prizadeva za bolj uravnoteženo zastopanost spolov med zaposlenimi, zlasti na vodstveni ravni in ravni visokih uradnikov; 78. se zaveda, da so manjši obseg zaposlovanja med pandemijo covida-19, posebna narava profilov, ki jih išče banka (na področju upravljanja tveganja, skladnosti in informacijske tehnologije, v številnih primerih iz bančnega sektorja in specializiranih sektorjev, ki niso nujno raznoliki) in konkurenca na trga dela v Luksemburgu, primeri omejitev, ki jih je treba upoštevati pri oceni celotnega stanja; 79. je seznanjen z dolgotrajnimi pomisleki in pritožbami v zvezi z velikimi razlikami v plačah med upravnimi in strokovnimi kategorijami uslužbencev; opozarja na visoke življenjske stroške v Luksemburgu in ugotavlja, da je korekcijski koeficient za Luksemburg določen na 100 %, čeprav bi moral biti višji; opozarja na izzive, s katerimi se soočajo uslužbenci iz upravne kategorije, in poudarja, da lahko negativno vplivajo na privlačnost dela v EIB in življenjski standard uslužbencev; 80.
spodbuja banko, naj še naprej sprejema ukrepe za bolj očitno uravnoteženo zastopanost spolov v organizaciji;
81. pozdravlja dejstvo, da EIB stalno spremlja geografsko uravnoteženost in da se podatki o tem upoštevajo pri tekočih in prihodnjih postopkih zaposlovanja; 82. ponovno poziva EIB, naj zagotovi ustrezno geografsko zastopanost vseh držav članic v svoji upravi, pri tem pa naj upošteva sposobnost in dosežke kandidatov; poziva EIB, naj za zaposlene na srednjih in višjih vodstvenih položajih letno objavi analizo po spolu in državljanstvu; 83. je seznanjen s predlogoma za okvir o pravici do stavke in okvir za priznavanje sindikatov ter računa na to, da ju bo upravni odbor pravočasno sprejel; 84. poziva banko, naj tudi v prihodnje poroča o izvedbenih ukrepih, sprejetih na podlagi raziskave o zdravju in dobrem počutju iz leta 2021; zlasti poziva banko, naj poroča o preglednosti notranjega upravljanja in notranjih postopkov zaposlovanja ter o ukrepih, sprejetih za obravnavo rezultatov „anket o zadovoljstvu zaposlenih“; Spremljanje priporočil Parlamenta 85. poziva EIB, naj še naprej poroča o trenutnem stanju in položaju predhodnih priporočil, ki jih je Parlament podal v svojih letnih resolucijah, zlasti kar zadeva: (a) učinke (gospodarske, okoljske in socialne) naložbene strategije in rezultate, dosežene s prispevanjem k uravnoteženemu in stabilnemu razvoju notranjega trga v interesu Unije, (b) ukrepe, sprejete za okrepitev boja proti kršitvam in navzkrižjem interesov, izogibanju davkom, goljufijam in korupciji, (c) ukrepe za izboljšanje podpore malim in srednjim podjetjem ter upravičenim gospodarskim subjektom pri izvajanju politik EU in za preprečevanje novih zahtev, ki bi povzročile še več birokracije za mala in srednja podjetja, (d) nadaljnje ukrepanje po pozivih in zahtevah iz te resolucije; o o
o
86. naroči svoji predsednici, naj to resolucijo posreduje Svetu in Komisiji, ter poziva Svet in svet direktorjev EIB, naj organizirata razpravo o njej.